Stakeholders Requirements Specification

Εταιρία

1. **Εισαγωγή**
   1. **Ταυτότητα – Επιχειρησιακοί Στόχοι**

Η εταιρία επιδιώκει την ανάπτυξη λογισμικού διαχείρισης δεδομένων αγοράς ηλεκτρικής ενέργειας στην Ευρώπη, τα οποία διατίθενται ως ανοικτά δεδομένα από το δικτυακό τόπο transparency.entsoe.eu. Τα δεδομένα αυτά είναι κρίσιμα για τη διαφάνεια στη λειτουργία της αγοράς ηλεκτρικής ενέργειας και η διάθεση, οπτικοποίηση και ανάλυσή τους είναι απαραίτητες υπηρεσίες προς τους συμμετέχοντες στην αγορά, ανεξάρτητα από τον ρόλο τους. Η εταιρία περιορίζεται σε 3 επιλεγμένα datasets (Actual Total Load, Day Ahead Total Load Forecast και Aggregated Generation Per Type). Βασικός στόχος αποτελεί η επίτευξη υψηλής επισκεψιμότητας, γεγονός που καθιστά εφικτό το οικονομικό κέρδος της εταιρίας από την εισαγωγή διαφημίσεων.

* 1. **Περίγραμμα Επιχειρησιακών Λειτουργιών**

Αρχικά, η εταιρία είναι υπεύθυνη για την ανάπτυξη του λογισμικού της εφαρμογής. Αφού αυτό αναπτυχθεί, οι αρμοδιότητες της περιορίζονται στην αναβάθμιση και τη συντήρηση του κώδικα. Συγκεκριμένα, στην περίπτωση πχ που βγει μια νέα έκδοση κάποιου από τα εργαλεία λογισμικού στα οποία βασίζεται η λειτουργία της εφαρμογής, οφείλουν οι developers της εταιρίας να μεριμνήσουν, ώστε να επιτευχθεί η συμβατότητα του κώδικα της εφαρμογής με τη νέα έκδοση του εργαλείου, εξασφαλίζοντας έτσι ότι η εφαρμογή δεν θα σταματήσει να λειτουργεί φυσιολογικά. Αντίστοιχα, αν ένας χρήστης απευθυνθεί στη δαχείριση πχ για τεχνική υποστήριξη ή για να καταγγελθούν ψευδείς καταγραφές, πρέπει να αναλάβει υπάλληλος να ικανοποιήσει το αίτημα του εκάστοτε χρήστη. Ο/Οι διαχειριστής/ές του συστήματος, οι οποίοι είναι εργαζόμενοι της εταιρίας, αναλαμβάνουν την δημιουργία λογαριασμών για οποιονδήποτε χρήστη.

1. **Αναφορές – Πηγές Πληροφοριών**

Η εφαρμογή μας στηρίχτηκε στον δικτυακό τόπο transparency.entsoe.eu.

1. **Λειτουργικές Απαιτήσεις Επιχειρησιακού Περιβάλλοντος**
   1. **Επιχειρησιακές Διαδικασίες**

Ο ρόλος της εταιρίας έχει διαχειριστικό χαρακτήρα. Αυτό σημαίνει ότι έχει ευθύνη αφενός για τον ανά τακτά διαστήματα έλεγχο του κώδικα με σκοπό τη συντήρηση και την εξέταση περιθωρίων επέκτασης και αναβάθμισης της εφαρμογής. Αφετέρου, πρέπει να φροντίζει για την παροχή υπηρεσιών υποστήριξης προς τους χρήστες. Σε αυτές περιλαμβάνεται η επικοινωνία με αυτούς, με σκοπό την επίλυση αποριών σχετικά με τεχνικά ζητήματα, τον έλεγχο για αναφορές με λανθασμένες καταγραφές, καθώς και την επιβολή ποινών σε χρήστες που επιδεικνύουν κακόβουλη συμπεριφορά (διαγραφή λογαριασμών κτλ). Η δημιουργία λογαριασμού, εξάλλου, γίνεται μόνο από τον/τους διαχειριστή/ές της εταιρίας.

* 1. **Δείκτες Ποιότητας**

Δείκτες ποιότητας αποτελούν ποσότητες που δείχνουν ότι η εφαρμογή έχει μεγάλη απήχηση στο κοινό το οποίο απευθύνεται. Μερικά χαρακτηριστικά μεγέθη είναι ο αριθμός των χρηστών, το πλήθος των επισκέψεων καθώς και τα έσοδα από τις διαφημίσεις.

1. **Έκθεση Απαιτήσεων Χρηστών**

Καταρχάς, σε ό,τι αφορά τις λειτουργικές αρχές, κύρια απαίτηση από την μεριά της εταιρίας είναι οι δραστηριότητες που αφορούν την εφαρμογή να είναι επικερδείς, κάτι που υλοποιείται μέσω ύπαρξης διαφημίσεων. Στις μη λειτουργικές απαιτήσεις ανήκει η αποδοτική υλοποίηση του λογισμικού σε ό,τι αφορά τους πόρους (ανθρώπινο δυναμικό). Επίσης, το λογισμικό πρέπει να είναι εύκολα συντηρήσιμο και ο κώδικας να είναι ευανάγνωστος. Τέλος, πρέπει να υπάρχει λεπτομερής τεκμηρίωση όλων των λειτουργιών του.

1. **Αρχές του Προτεινόμενου Συστήματος**

Η υπηρεσία υλοποιείται ως μια διαδικτυακή εφαρμογή. Οι χρήστες συνδέονται στο σύστημα και ανακτούν δεδομένα για την κατανάλωση ενέργειας. Μόνο ο διαχειριστής του συστήματος, ο οποίος είναι εργαζόμενος της εταιρίας, μπορεί να δημιουργήσει νέο λογαριασμό.

1. **Περιορισμοί στο Πλαίσιο του Έργου**

Καταρχάς, περιοριζόμαστε όσον αφορά τη γλώσσα στην οποία πρέπει να λειτουργεί η ιστοσελίδα. Συγκεκριμένα, υποστηρίζονται μόνο τα ελληνικά. Όσον αφορά στις δυνατότητες που έχουμε στα πλαίσια της εργασίας μας για την ανάπτυξη της εφαρμογής, περιοριζόμαστε τόσο ως προς τον διαθέσιμο χρόνο, όσο και ως προς τον αριθμό των ατόμων που εργάζονται και τη χρηματοδότηση. Αναλυτικότερα, η εφαρμογή πρέπει να αναπτυχθεί στα πλαίσια ενός πανεπιστημιακού μαθήματος, οπότε περιοριζόμαστε χρονικά από τη διάρκεια του ακαδημαϊκού εξαμήνου. Επιπρόσθετα, η ομάδα μας αποτελείται από πέντε άτομα, όπου και οι πέντε είναι η πρώτη φορά που συμμετέχουμε σε project που αφορά στην ανάπτυξη λογισμικού τέτοιας κλίμακας. Τέλος, η εργασία μας δεν υποστηρίζεται οικονομικά από κανέναν χορηγό.

1. **Παράρτημα: Ακρωνύμια και Συντομογραφίες**

Ν/Α