Stakeholders Requirements Specification

Το γενικό κοινό

1. **Εισαγωγή**
   1. **Ταυτότητα – Επιχειρησιακοί Στόχοι**

Το παρόν έργο αφορά την υλοποίηση μιας εφαρμογής που θα επιτρέπει στους χρήστες της την ανάκτηση δεδομένων αγοράς ηλεκτρικής ενέργειας στην Ευρώπη, όπως αυτά διατίθενται από τον ιστότοπο transparency.entsoe.eu. Στόχος του γενικού κοινού είναι η προσωπική τους ενημέρωση σχετικά με την κατανάλωση πραγματικού φορτίου και τις προβλέψεις για τη συνολική ζήτηση σε ενέργεια στην Ευρώπη. Η άντληση των πληροφοριών αυτών είναι απαραίτητη για όσους τους ενδιαφέρει να μάθουν για την κατανάλωση ενέργειας.

* 1. **Περίγραμμα Επιχειρησιακών Λειτουργιών**

Το γενικό κοινό έχει τη δυνατότητα να χρησιμοποιήσει την εφαρμογή για να αντλήσει πληροφορίες από το σύστημα εισάγοντας δικές του παραμέτρους και εκτελώντας αναζήτηση. Συγκεκριμένα, ο χρήστης μπορεί να ανακτήσει δεδομένα σχετικά με το συνολικό πραγματικό φορτίο που καταναλώθηκε σε μια δεδομένη χωρική εμβέλεια (Actual Total Load), προβλέψεις για τη συνολική ζήτηση σε ενέργεια κατά την επόμενη ημέρα σε μια δεδομένη χώρα ή ζώνη αγοράς (Day Ahead Total Load Forecast) καθώς και αναλύσεις της πραγματικής παραγωγής ενέργειας σε μια χωρική εμβέλεια ανάλογα με τον τρόπο παραγωγής (Aggregated Generation Per Type). Επιπλέον, ο χρήστης μπορεί να συγκρίνει τις προβλέψεις με τις πραγματικές τιμές φορτίου. Για να έχει πρόσβαση σε αυτά τα δεδομένα, ο χρήστης πρέπει πρώτα να έχει συνδεθεί με τον προσωπικό του λογαριασμό.

1. **Αναφορές – Πηγές Πληροφοριών**

Ν/Α

1. **Λειτουργικές Απαιτήσεις Επιχειρησιακού Περιβάλλοντος**
   1. **Επιχειρησιακές Διαδικασίες**

Ο χρήστης συνδέεται στην εφαρμογή και εκτελεί αναζητήσεις στα δεδομένα Actual Total Load, Aggregated Generation Per Type και Day Ahead Total Load Forecast. Έτσι, λαμβάνει δεδομένα και στατιστικά σχετικά με την κατανάλωση ενέργειας.

* 1. **Δείκτες Ποιότητας**

Ο χρήστης αξιολογεί την εφαρμογή με βάση δείκτες ποιότητας όπως η ευχρηστία, η αποδοτικότητα καθώς και άλλες μετρικές όπως η αποκρισιμότητα. Σημαντικά για εκείνον είναι, επίσης, η διαθεσιμότητα (με την έννοια του χρόνου) του συστήματος. Ο χρήστης ελέγχει, ουσιαστικά κατά πόσο η χρήση της εφαρμογής είναι ευχάριστη και χωρίς εμπόδια, εκτελώντας ταυτόχρονα την επιθυμητή λειτουργία.

1. **Έκθεση Απαιτήσεων Χρηστών**

Στις λειτουργικές απαιτήσεις του χρήστη συγκαταλέγονται η δυνατότητά του να αναζητά δεδομένα ανάλογα με τις παραμέτρους που συμπληρώνει. Αυτό σημαίνει ότι το σύστημα πρέπει να παρέχει τη δυνατότητα οπτικοποίησης των δεδομένων. Διαγράμματα και χάρτες βοηθούν τον γενικό κοινό να κατανοήσουν τα δεδομένα καλύτερα. Στις μη λειτουργικές ανήκουν η ανάγκη για χρηστικότητα και αποδοτικότητα του συστήματος. Επιπλέον, πρέπει να μην απαιτείται ιδιαίτερος εξοπλισμός ή λογισμικό για να λάβει μέρος. Η πλατφόρμα πρέπει να είναι ασφαλής απέναντι σε διαρροές ή υποκλοπές δεδομένων, να υπάρχει σεβασμός και διασφάλιση της ιδιωτικότητας των προσωπικών του δεδομένων. Εξειδικευμένες έννοιες είναι απαραίτητο να εξηγούνται διότι το γενικό κοινό δεν διαθέτει την απαραίτητη εξοικοίωση που χρειάζεται προκειμένου να κατανοήσει όλα τα δεδομένα χωρίς αυτά να έχουν αναλυθεί κατάλληλα. Τέλος, το σύστημα πρέπει να είναι συνεχώς διαθέσιμο και να προσφέρεται ικανοποιητική υποστήριξη για τη χρήση του με την μορφή οδηγών χρήσης ή εγχειριδίου αλλά και προσωποποιημένη, μέσω επικοινωνίας με κάποιον άνθρωπο.

1. **Αρχές του Προτεινόμενου Συστήματος**

Η υπηρεσία είναι μια διαδικτυακή εφαρμογή που παρέχει μόνο την δυνατότητα ανάκτησης δεδομένων για την κατανάλωση φορτίου. Πρόσβαση σε αυτά έχουν μόνο οι χρήστες που διαθέτουν λογαριασμό στην ιστοσελίδα, τον οποίο μπορεί να δημιουργήσει μόνο ο διαχειριστής. Ο διαχειριστής μπορεί να τροποποιήσει τα στοιχεία του χρήστη, φυσικά με τη συγκατάθεση του χρήστη, καθώς και να εμφανίσει την κατάσταση του λογαριασμού του. Οι χρήστες έχουν περιορισμένο αριθμό κλήσεων του συστήματος ανά 24ωρο.

1. **Περιορισμοί στο Πλαίσιο του Έργου**

Στο πλαίσιο του έργου το γενικό κοινό επιβάλλει τους εξής περιορισμούς. Πρώτον, η γλώσσα πρέπει να είναι τα ελληνικά ώστε οι χρήστες να μπορούν εύκολα να χειριστούν τις δυνατότητες που παρέχει το σύστημα. Δεύτερον, το σύστημα πρέπει να πληροί υψηλές προϋποθέσεις ασφαλείας ώστε να ελαχιστοποιηθεί η πιθανότητα διαρροής των προσωπικών πληροφοριών τους, σύμφωνα με τις προδιαγραφές της σχετικής νομοθεσίας.

1. **Παράρτημα: Ακρωνύμια και Συντομογραφίες**

Ν/Α