Stakeholders Requirements Specification

Εταιρίες Παραγωγής Ηλεκτρικής Ενέργειας

1. **Εισαγωγή**
   1. **Ταυτότητα – Επιχειρησιακοί Στόχοι**

Η εφαρμογή προσφέρει δεδομένα που αφορούν την αγορά ηλεκτρικής ενέργειας στην Ευρώπη, όπως αυτά διατίθενται από τον ιστότοπο transparency.entsoe.eu. Στόχος των εταιριών παραγωγής ηλεκτρικής ενέργειας είναι η ενήμερωσή τους σχετικά με τη ζήτηση του ηλεκτρικού φορτίου στην Ευρώπη. Αυτή η άντληση πληροφοριών καθίσταται απαραίτητη προκειμένου να σχεδιάσουν τις επιχειρηματικές τους δραστηριότητες.

* 1. **Περίγραμμα Επιχειρησιακών Λειτουργιών**

Οι εταιρίες παραγωγής ηλεκτρικής ενέργειας, όπως και κάθε χρήστης, έχουν τη δυνατότητα να χρησιμοποιήσουν την εφαρμογή για να αντλήσουν πληροφορίες από το σύστημα εισάγοντας δικές τους παραμέτρους και εκτελώντας αναζήτηση. Συγκεκριμένα, ανακτούν δεδομένα σχετικά με το συνολικό πραγματικό φορτίο που καταναλώθηκε σε μια δεδομένη χωρική εμβέλεια (Actual Total Load), προβλέψεις για τη συνολική ζήτηση σε ενέργεια κατά την επόμενη ημέρα σε μια δεδομένη χώρα ή ζώνη αγοράς (Day Ahead Total Load Forecast) καθώς και αναλύσεις της πραγματικής παραγωγής ενέργειας σε μια χωρική εμβέλεια ανάλογα με τον τρόπο παραγωγής (Aggregated Generation Per Type). Επιπλέον, οι εταιρίες έχουν τη δυνατότητα να συγκρίνουν τις προβλέψεις με τις πραγματικές τιμές φορτίου. Σύμφωνα με τα δεδομένα αυτά, έχουν την δυνατότητα να προβλέψουν τη ζήτηση του φορτίου του ερχόμενου έτους ώστε να οργανώσουν την δική τους παραγωγή. Μάλιστα, η αναζήτηση της ζήτησης ηλεκτρικής ενέργειας σε μια συγκεκριμένη χώρα μπορεί να τους βοήθησει στη λήψη απόφασης για επέκταση της εταιρίας σε μια ευρωπαϊκή χώρα. Τέλος, μπορούν να παρατηρήσουν τις ώρες αιχμής κατανάλωσης ενέργειας και να προσφέρουν οικονομικά κίνητρα στους πελάτες έτσι ώστε το σύστημα να μην βρίσκεται σε οριακό σημείο λόγω μεγάλης ζήτησης.

1. **Αναφορές – Πηγές Πληροφοριών**

Ν/Α

1. **Λειτουργικές Απαιτήσεις Επιχειρησιακού Περιβάλλοντος**
   1. **Επιχειρησιακές Διαδικασίες**

Οι εταιρίες συνδέονται στην εφαρμογή και εκτελούν αναζητήσεις στα δεδομένα Actual Total Load, Aggregated Generation Per Type και Day Ahead Total Load Forecast. Λαμβάνουν, με αυτόν τον τρόπο, στατιστικά σχετικά με την κατανάλωση ενέργειας στην Ευρώπη.

* 1. **Δείκτες Ποιότητας**

Οι εταιρίες αξιολογούν την εφαρμογή με βάση δείκτες ποιότητας όπως η ακρίβεια και η πληρότητα των στατιστικών και των δεδομένων. Βέβαια, σημαντικό είναι, επίσης, η χρήση της εφαρμογής να είναι εύκολη και χωρίς εμπόδια καθώς και το σύστημα να είναι συνεχώς διαθέσιμο.

1. **Έκθεση Απαιτήσεων Χρηστών**

Στις λειτουργικές απαιτήσεις των εταιριών είναι η δυνατότητα αναζήτησης δεδομένων με τη συμπλήρωση συγκεκριμένων παραμέτρων. Είναι αναγκαίο το σύστημα, λοιπόν, να παρέχει τη δυνατότητα οπτικοποίησης των δεδομένων προκειμένου να είναι εύκολη η χρήση της εφαρμογής. Στις μη λειτουργικές ανήκουν η συνεχής ενημέρωση των δεδομένων του συστήματος και η αποδοτικότητά του. Επιπλέον, πρέπει να μην απαιτείται ιδιαίτερος εξοπλισμός ή λογισμικό για να λάβουν μέρος. Η πλατφόρμα πρέπει να είναι ασφαλής και να υπάρχει διασφάλιση της ιδιωτικότητας των προσωπικών του δεδομένων της εταιρίας.

1. **Αρχές του Προτεινόμενου Συστήματος**

Η υπηρεσία είναι μια διαδικτυακή εφαρμογή που παρέχει μόνο την δυνατότητα ανάκτησης δεδομένων για την κατανάλωση φορτίου. Οι εταιρίες πρέπει να διαθέτουν λογαριασμό στην ιστοσελίδα προκειμένου να έχουν πρόσβαση. Τον λογαριασμό αυτόν, μπορεί να τον δημιουργήσει μόνο ο διαχειριστής. Οι εταιρίες έχουν περιορισμένο αριθμό κλήσεων του συστήματος ανά 24ωρο.

1. **Περιορισμοί στο Πλαίσιο του Έργου**

Στο πλαίσιο του έργου οι εταιρίες επιθυμούν η ιστοσελίδα να λειτουργεί στα ελληνικά και, επιπλέον, να πληροί υψηλές προϋποθέσεις ασφαλείας ώστε να ελαχιστοποιηθεί η πιθανότητα διαρροής των προσωπικών πληροφοριών τους, σύμφωνα με τις προδιαγραφές της σχετικής νομοθεσίας. Επιπλέον, το σύστημα πρέπει να έχει υψηλές απαιτήσεις ασφάλειας στα δεδομένα που παραθέτει αφού οποιοδήποτε λανθασμένο στοιχείο μπορεί να τους εκθέσει.

1. **Παράρτημα: Ακρωνύμια και Συντομογραφίες**

Ν/Α