Stakeholders Requirements Specification

Δημοσιογράφοι

1. **Εισαγωγή**
   1. **Ταυτότητα – Επιχειρησιακοί Στόχοι**

Η εφαρμογή, η οποία παραθέτει τα δεδομένα ηλεκτρικής ενέργειας, όπως αυτά διατίθενται από τον ιστότοπο transparency.entsoe.eu, χρησιμοποιείται και από δημοσιογράφους. Στόχος των δημοσιογράφων είναι η άντληση πληροφοριών από την ιστοσελίδα ώστε να ενημερώσουν, στη συνέχεια, οι ίδιοι το κοινό σχετικά με τη ζήτηση ηλεκτρικού φορτίου στην Ευρώπη. Επιπλέον, επειδή τα στοιχεία της ιστοσελίδας είναι επίσημα από τον ιστότοπο transparency.entsoe.eu, οποιαδήποτε άλλη πληροφορία έχουν σχετικά με την αγορά ηλεκτρικής ενέργειας στην Ευρώπη μπορούν να την διασταυρώσουν με τα δεδομένα της ιστοσελίδας μας.

* 1. **Περίγραμμα Επιχειρησιακών Λειτουργιών**

Οι δημοσιογράφοι χρησιμοποιούν την εφαρμογή για να αντλήσουν πληροφορίες από το σύστημα εισάγοντας δικές τους παραμέτρους και εκτελώντας αναζήτηση. Έχουν τη δυνατότητα να ανακτήσουν δεδομένα σχετικά με το συνολικό πραγματικό φορτίο που καταναλώθηκε σε μια δεδομένη χωρική εμβέλεια (Actual Total Load), προβλέψεις για τη συνολική ζήτηση σε ενέργεια κατά την επόμενη ημέρα σε μια δεδομένη χώρα ή ζώνη αγοράς (Day Ahead Total Load Forecast) καθώς και αναλύσεις της πραγματικής παραγωγής ενέργειας σε μια χωρική εμβέλεια ανάλογα με τον τρόπο παραγωγής (Aggregated Generation Per Type). Επιπλέον, μπορούν να συγκρίνουν τις προβλέψεις με τις πραγματικές τιμές φορτίου. Οφείλουν να διαθέτουν λογαριασμό ώστε να έχουν πρόσβαση στα δεδομένα.

1. **Αναφορές – Πηγές Πληροφοριών**

Ν/Α

1. **Λειτουργικές Απαιτήσεις Επιχειρησιακού Περιβάλλοντος**
   1. **Επιχειρησιακές Διαδικασίες**

Οι δημοσιογράφοι εκτελούν αναζητήσεις στα δεδομένα Actual Total Load, Aggregated Generation Per Type και Day Ahead Total Load Forecast. Με αυτόν τον τρόπο λαμβάνουν δεδομένα και στατιστικά σχετικά με την κατανάλωση ενέργειας, τα οποία μπορούν να αξιοποιήσουν, έπειτα, προσφέροντάς τα στα μέσα μαζικής ενημέρωσης.

* 1. **Δείκτες Ποιότητας**

Οι δημοσιογράφοι επιθυμούν η εφαρμογή να είναι εύχρηστη και συνεχώς διαθέσιμη. Επιπλέον, προφανώς επιθυμούν τα δεδομένα της ιστοσελίδας να ενημερώνονται άμεσα.

1. **Έκθεση Απαιτήσεων Χρηστών**

Στις λειτουργικές απαιτήσεις των δημοσιογράφων συμπεριλαμβάνονται η δυνατότητά του να αναζητά δεδομένα ανάλογα με τις παραμέτρους που συμπληρώνει. Το σύστημα πρέπει να παρέχει τη δυνατότητα οπτικοποίησης των δεδομένων όπως διαγράμματα και χάρτες, τα οποία να μπορούν να τα χρησιμοποιήσουν οι δημοσιογράφοι είτε σε κάποιο άρθρο τους είτε στην τηλεόραση. Οι δημοσιογράφοι επιθυμούν, επίσης, να τους παρέχεται άμεση ενημέρωση σε περίπτωση κάποιας δραματικής αλλαγής στη ζήτηση ηλεκτρικής ενέργειας σε μια χώρα. Στις μη λειτουργικές ανήκουν η ανάγκη για χρηστικότητα και αποδοτικότητα του συστήματος.

1. **Αρχές του Προτεινόμενου Συστήματος**

Η υπηρεσία είναι μια διαδικτυακή εφαρμογή που παρέχει μόνο την δυνατότητα ανάκτησης δεδομένων για την κατανάλωση φορτίου. Ο κάθε δημοσιογράφος μπορεί να έχει πρόσβαση σε αυτά μόνο αν διαθέτει προσωπικό λογαριασμό στην ιστοσελίδα, τον οποίο μπορεί να δημιουργήσει μόνο ο διαχειριστής. Επιπλέον, έχει περιορισμένο αριθμό κλήσεων του συστήματος ανά 24ωρο. Σε περίπτωση που χρησιμοποιήσει ένας δημοσιογράφος οποιοδήποτε στοιχείο της ιστοσελίδας οφείλει να αναφερθεί στον σύνδεσμό της.

1. **Περιορισμοί στο Πλαίσιο του Έργου**

Οι δημοσιογράφοι επιβάλλουν τον περιορισμό το σύστημα να πληροί υψηλές προϋποθέσεις ασφάλειας όσον αφορά τις προσωπικές τους πληροφορίες καθώς και τα δεδομένα τα οποία προσφέρονται. Οποιαδήποτε λανθασμένη πληροφορία μπορεί να τους εκθέσει και να τους πλήξει επαγγελματικά.

1. **Παράρτημα: Ακρωνύμια και Συντομογραφίες**

Ν/Α